CELEX: 32021D1200
Language: hu
Date: 2021-07-19 00:00:00
Title: A Tanács (KKBP) 2021/1200 határozata (2021. július 19.) az Európai Unió Katonai Bizottsága elnöke hivatali idejének meghosszabbításáról és az Európai Unió Katonai Bizottsága következő elnökének kinevezéséről

2021.7.21.   
               
               
                  HU
               
               
                  Az Európai Unió Hivatalos Lapja
               
               
                  L 259/6
               
            
         A TANÁCS (KKBP) 2021/1200 HATÁROZATA
         (2021. július 19.)
         az Európai Unió Katonai Bizottsága elnöke hivatali idejének meghosszabbításáról és az Európai Unió Katonai Bizottsága következő elnökének kinevezéséről
         AZ EURÓPAI UNIÓ TANÁCSA,
         tekintettel az Európai Unió működéséről szóló szerződésre és különösen annak 240. cikkére,
         tekintettel az Európai Unió Katonai Bizottságának felállításáról szóló, 2001. január 22-i 2001/79/KKBP tanácsi határozatra (1) és különösen annak 3. cikkére,
         mivel:
         
                     (1)
                  
                  
                     A 2001/79/KKBP határozat értelmében az Európai Unió Katonai Bizottságának (a továbbiakban: a Katonai Bizottság) elnökét a Tanács nevezi ki a vezérkari főnökök szintjén megtartott katonai bizottsági ülés ajánlása alapján. Az említett határozattal összhangban a Katonai Bizottság elnökének hivatali ideje három év, amennyiben a Tanács ettől eltérően nem határoz.
                  
               
                     (2)
                  
                  
                     A Tanács 2018. február 20-án a (KKBP) 2018/297 határozattal (2) a 2018. november 6-tól számított, kivételesen három és fél éves időtartamra Claudio GRAZIANO vezérezredest nevezte ki a Katonai Bizottság elnökévé.
                  
               
                     (3)
                  
                  
                     A vezérkari főnökök szintjén megtartott katonai bizottsági ülés résztvevői a 2021. május 19-i ülésükön azt ajánlották, hogy Robert BRIEGER vezérezredest nevezzék ki a 2022. június 1-jén kezdődő hároméves időtartamra a Katonai Bizottság elnökévé.
                  
               
                     (4)
                  
                  
                     Claudio GRAZIANO vezérezredesnek mint a Katonai Bizottság elnökének hivatali idejét ezért meg kell hosszabbítani Robert BRIEGER vezérezredes hivatali idejének kezdetéig.
                  
               
                     (5)
                  
                  
                     Robert BRIEGER vezérezredest a 2022. június 1-jétől 2025. május 31-ig tartó időszakra a Katonai Bizottság elnökévé kell kinevezni,
                  
               ELFOGADTA EZT A HATÁROZATOT:
         
            1. cikk
            A Tanács Claudio GRAZIANO vezérezredesnek mint az Európai Unió Katonai Bizottsága elnökének hivatali idejét 2022. május 31-ig meghosszabbítja.
         
         
            2. cikk
            A Tanács a 2022. június 1-jétől 2025. május 31-ig tartó időszakra Robert BRIEGER vezérezredest nevezi ki az Európai Unió Katonai Bizottságának elnökévé.
         
         
            3. cikk
            Ez a határozat az elfogadásának napján lép hatályba.
         
         
            Kelt Brüsszelben, 2021. július 19-én.
            
               
                  a Tanács részéről
               
               
                  az elnök
               
               J. PODGORŠEK
            
         
         
            (1)  HL L 27., 2001.1.30., 4. o.
         
         
            (2)  A Tanács (KKBP) 2018/297 határozata (2018. február 20.) az Európai Unió Katonai Bizottsága elnökének kinevezéséről (HL L 56., 2018.2.28., 33. o.).